Imħallef f'Pennsylvania ċaħad il-kawża li fetħet il-kampanja ta' Trump li talbet sabiex miljuni ta' voti li twasslu bil-post jiġu kkunsidrati bħala invalidi, f'dan l-istat li huwa meqjus bħala swing state. L-Imħallef, Matthew Brann qal li din il-kawża dwar allegazzjonijiet ta' irregolaritajiet saret mingħajr mertu. Fil-ġimgħa li ġejja, l-Istat ta' Pennsylvania se jkun qed jiċċertifika rebħa għall-Biden, hekk kif huwa għandu aktar minn 80,000 vot vantaġġ fuq Trump, li s'issa għadu ma ċediex għat-telfa elettorali. Trump għadu għaddej bl-allegazzjonijiet tiegħu dwar frodi fl-elezzjoni presidenzjali li saret kmieni dan ix-xahar, madanakollu naqas milli jsostni l-argumenti tiegħu bi provi konkreti.